প্রবল বৃষ্টিতে ভাসতে চলেছে বঙ্গ! কী বলছে আবহাওয়া দফতর

ওয়েব ডেস্ক: আবহাওয়ার লুকোচুরি খেলা বজায় রয়েছে। কখনো তীব্র গরম তো কখনও বিকেল হওয়ার সাথে সাথেই বজ্রবিদ্যুৎ সহ বৃষ্টি দেখা মিলছে জেলায় জেলায়।

ফাল্গুন মাসের শেষেই বঙ্গে জ্যৈষ্ঠ মাসের মত গরম। সঙ্গে কড়া রোদ। ইতিমধ্যেই রাজ্যের বেশকিছু প্রান্তে তাপমাত্রা ৪০ ডিগ্রি সেলসিয়াস ছুঁয়ে গিয়েছে। তবে এবার আলিপুর আবহাওয়া দফতর পূর্বাভাস দিল, বৃহস্পতিবার থেকে রাজ্যের বিভিন্ন প্রান্তে রয়েছে বজ্র বিদ্যুৎ-সহ বৃষ্টির পূর্বাভাস। হতে পারে শিলা বৃষ্টিও।

আরও পড়ুন: মাজারে মোরব্বা বিক্রেতাকে কী পরামর্শ দিলেন মুখ্যমন্ত্রী?

সপ্তাহান্তে রাজ্যে তিন থেকে চার ডিগ্রি সেলসিয়াস তাপমাত্রা কমবে বলেই জানা যাচ্ছে। বাঁকুড়া, পূর্ব ও পশ্চিম মেদিনীপুর, ঝাড়গ্রাম, হুগলি, হাওড়া এবং দক্ষিণ ২৪ পরগনা জেলাতে বৃষ্টির সম্ভাবনা।

উত্তরবঙ্গেও জারি রয়েছে বৃষ্টির পূর্বাভাস। উত্তরবঙ্গে দুই পার্বত্য জেলা দার্জিলিং এবং কালিম্পঙের কোথাও কোথাও হালকা থেকে মাঝারি বৃষ্টির পূর্বাভাসও রয়েছে। মোটের উপর আগামী কয়েকদিনে তাপমাত্রার বিরাট কিছু বদল ঘটবে না উত্তরবঙ্গে।

দেখুন অন্য খবর